डॉ. अरज़ानी ने इस बात पर आश्चर्य व्यक्त किया कि डीडवाना जैसे इलाके़ में फ़ारसी का ऐसा कवि मौजूद था। डॉ. अरज़ानी ने उस्मानी परिवार के मुखिया रफ़ीक़ अहमद उस्मानी का शुक्रिया अदा करते हुए उनसे फ़ैज़ की बाक़ी सभी किताबों का डिटिजल संस्करण माँगा ताकि उसे भी ईरान के सबसे बड़े पुस्तकालय में अवलोकन के लिए रखा जा सके। उन्होंने उस्मानी परिवार को धन्यवाद देते हुए ईरान सरकार की तरफ़ से महान् सूफ़ी कवि हाफ़िज़ शिराज़ी का महाकाव्य भेंट किया और आशा व्यक्त की कि उस्मानी परिवार फ़ारसी भाषा और संस्कृति में अपना अमूल्य योगदान देता रहेगा।